Diari Oficial de la Generalitat Valenciana


Sumari del DOGV 9276, del 11-02-2022 (2022/715)

RESOLUCIÓ de 30 de novembre de 2021, del director general de Qualitat i Educació Ambiental, per la qual s'ordena la publicació de la Resolució de 8 de febrer de 2010, de la Direcció General de Planificació i Gestió del Medi, per la qual es formula declaració d'impacte ambiental del projecte per a obtenció de la DIC per a la instal·lació d'energia fotovoltaica a Villena. Expedient 129/2009/AIA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/715


Data del document
:   30-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Villena
    * impacte ambiental

RESOLUCIÓ de 30 de novembre de 2021, del director general de Qualitat i Educació Ambiental, per la qual s'ordena la publicació de la Resolució de 8 de febrer de 2010, de la Direcció General de Planificació i Gestió del Medi, per la qual es formula declaració d'impacte ambiental del projecte per a obtenció de la DIC per a la instal·lació d'energia fotovoltaica a Villena. Expedient 129/2009/AIA. [2022/715]  
  
  
En data 8 de febrer de 2010, es va dictar resolució de la Direcció General de Gestió del Medi Natural per la qual es va formular declaració d'impacte ambiental del projecte per a obtenció de la DIC per a la instal·lació d'energia fotovoltaica a Villena (expedient 129/2009/AIA). De conformitat amb el que preveu l'article 28 del Decret 162/1990, de 15 d'octubre, i tal com recull el resolc quart d'aquesta, havia de ser publicada en el diari oficial, sense que conste fins hui l'efectiva publicació d'aquesta.  
En compliment de la normativa en matèria d'avaluació d'impacte ambiental i als efectes previstos en la disposició transitòria primera de la Llei 21/2013, de 9 de desembre, d'avaluació ambiental, s'ordena publicar en el Diari Oficial de la Generalitat Valenciana la resolució esmentada, el text de la qual s'inclou a continuació com annex.  
  
València, 30 de novembre de 2021.- El director general de Qualitat i Educació Ambiental: Joan Piquer Huerga.  
  
  
ANNEX  
  
Resolució per la qual es formula declaració d'impacte ambiental  
Expedient: 129/09 AIA.  
Títol: DIC per a instal·lació d'energia fotovoltaica.  
Promotor: Unisol Huerto Solar Alicante, SL.  
Autoritat substantiva: Direcció Territorial de Medi Ambient.  
Localització: polígon 80, parcel·la 59, de Villena (Alacant).  
  
Descripció del projecte  
L'objecte del projecte és l'obtenció de la declaració d'interés comunitari per a la implantació de l'activitat de generació d'energia elèctrica a partir de l'energia solar, per mitjà de la instal·lació d'un conjunt de plantes generadores constituïdes per mòduls solars fotovoltaics, i les instal·lacions electromecàniques associades, de conformitat amb la Llei 10/2004, de 9 de la Generalitat, del sòl no urbanitzable.  
La planta solar tindrà una potència total d'11,2 MWn. Estarà integrada per 6 plantes d'1 MWn, 1 planta de 2 MWn i una altra planta de 3,2 MWn. Comptarà amb 1.304 mòduls de 38 panells sobre estructures fixes.  
Els terrenys on es pretén situar la instal·lació inicialment es corresponien amb les parcel·les 23, 53, 54 i 55 del polígon 80 del cadastre de rústica. Després d'una segregació parcel·lària els terrenys es corresponen amb la parcel·la 59 del polígon 80. La superfície total d'aquesta parcel·la és de 307.534 m². Les superfícies de cada un dels elements que conformen la instal·lació:  
Superfície total ocupada pels panells 81.434 m². Amb una separació entre files de 4 m.  
Superfície ocupada per les 9 casetes per als inversors 108 m².  
Superfície ocupada per 2 casetes de transformació 100 m².  
Es planteja la possibilitat de construir una subestació elèctrica que ocuparia una superfície de 2.000 m².  
Cada una de les plantes comptarà amb una tanca perimetral de 2,5 m d'altura.  
La instal·lació d'aquesta planta suposarà a més la modificació d'una línia elèctrica i d'una conducció d'aigua el traçat actual de les quals travessen la parcel·la.  
  
Tramitació administrativa  
En data 10 de juliol de 2009 la Direcció Territorial d'Alacant de la Conselleria de Medi Ambient remet l'estudi d'impacte ambiental, un exemplar de la documentació tècnica remesa i una còpia del certificat d'exposició pública. S'obri l'expedient 129/09 AIA.  
En data 22 d'octubre de 2009, es requereix l'ampliació de la documentació presentada. En data 25 de gener de 2010 es rep la documentació presentada pel promotor en contestació a aquest requeriment.  
  
  
Informació pública  
El tràmit d'informació pública del projecte es va dur a terme amb la publicació en el DOGV número 5742 de data 15 d'abril de 2008. Durant el termini establit no s'hi van presentar al·legacions.  
Amb data d'entrada en la Direcció Territorial d'Alacant 14 d'abril de 2009, un escrit d'Herminio Sánchez Muñoz, propietari de la parcel·la que fita amb la parcel·la on es pretén l'actuació. En aquest escrit es fa referència a les afectacions que aquest projecte pot tindre sobre la parcel·la de la seua propietat i l'accés a aquesta.  
  
Consultes realitzades  
1. L'actuació prevista se situaria al costat d'una zona ocupada per sòl forestal, per la qual cosa, en data 1 de setembre de 2009, s'efectua la consulta a l'Àrea de Gestió de Recursos Forestals i Conservació Ambiental de la Conselleria de Medi Ambient, perquè emeta informe, d'acord amb les seues competències, sobre el projecte.  
En l'informe de resposta, de data 11 de novembre de 2009, la secció forestal indica que la ni instal·lació ni les seues obres auxiliars no podran afectar els terrenys forestals.  
El tècnic de protecció d'espècies de la Direcció Territorial indica que l'execució del projecte suposarà la destrucció d'un hàbitat característic d'ocells propis de mitjans esteparis. S'hi fa referència entre altres a espècies catalogades com és el soliguer petit o l'arpella cendrosa.  
  
A la vista d'aquest informe, en data 18 de novembre de 2009, es remet consulta al Servei de Biodiversitat de la Conselleria de Medi Ambient perquè emeta informe sobre la presència en la zona d'aquestes espècies i l'afectació del projecte sobre l'hàbitat d'aquestes.  
En l'informe de resposta a aquesta consulta, de data 15 de desembre de 2009, s'indica que aquestes espècies no es veuran afectades i no existeixen en la zona espècies prioritàries catalogades. S'hi indica també que el projecte no afecta hàbitats d'interés comunitari, microreserves, reserves de fauna ni plans de recuperació. També s'hi informa que el projecte no afecta cap LIC, ZEPA ni altres espais protegits.   
  
2. La ubicació proposada per a la instal·lació fotovoltaica es troba confrontant amb la província d'Albacete. Per això, en data 18 de setembre de 2009, s'efectua consulta a la Direcció General d'Avaluació Ambiental de la Conselleria d'Indústria, Energia i Medi Ambient de Castella-la Manxa. Fins hui no s'ha rebut resposta.  
  
3. Durant l'avaluació del projecte, es determina que la delimitació del sòl protegit a partir de la qual s'ha efectuat l'ordenació de la parcel·la difereix de la delimitació que es mostra en la cartografia disponible en el Servei d'Avaluació Ambiental. Per això s'efectua consulta, amb data d'eixida 1 d'octubre de 2009, a la Direcció Territorial de la Conselleria de Medi Ambient sol·licitant la delimitació real del sòl protegit.  
  
En data 22 de gener de 2010, es remet un informe aclaridor subscrit per la regidora d'Urbanisme i la secretària de l'Ajuntament de Villena. Aquest indica que la parcel·la 59 es troba en sòl classificat com a sòl no urbanitzable i qualificat de comú i parcialment com a protecció especial de classe 4 protecció de forests, segons es delimita en el pla general vigent. La superfície de sòl no urbanitzable d'especial protecció de classe 4 protecció de forests es correspon aproximadament amb un 3,2 % del total de la parcel·la 59. Això suposa una superfície aproximada de 0,99 hectàrees.  
4. Amb data 25 de gener de 2010, es remet l'informe favorable als efectes patrimonials recollits en l'article 11 de la Llei 4/1998, d'11 de juny, del patrimoni cultural valencià.   
  
Consideracions ambientals  
1. La parcel·la es troba a una distància d'uns 1.000 m de la pedania de La Encina. Se situa als peus d'un tossal denominat Cerro el Rocín. Es tracta d'una parcel·la agrícola, dedicada al cultiu de cereal de secà, amb algunes zones ocupades per vegetació forestal. La capacitat agronòmica del sòl està valorada com a moderada (classe C).  
  
Entorn de la parcel·la l'ús principal és agrícola encara que al tossal, a l'est i a l'oest de la zona d'actuació, es localitzen dues explotacions mineres a cel obert.  
El tossal està ocupat per espais de vegetació arbustiva i herbàcia amb espais oberts. S'han identificat tres hàbitats d'interés comunitari en aquesta zona, amb codi europeu 6220, 5210 i 5330. Cap d'aquests hàbitats està valorat com a prioritari. El projecte no planteja cap construcció sobre aquest sòl.  
Les instal·lacions se situaran sobre sòl no urbanitzable qualificat de comú. Les zones de la parcel·la ocupades per sòl forestal estan qualificades de protecció de forests.  
2. En la zona ocupada pels mòduls solars, les labors prèvies de condicionat de la parcel·la suposaran el desbrossament i neteja del terreny.  
  
Els moviments de terra no es considera que siguen d'envergadura. En el cas de les zones ocupades pels mòduls solars, es regularà la capa superficial sense arribar a sobrepassar els 20 cm de grossària. El material retirat es depositarà en els voltants i serà estés amb mitjans mecànics sobre la resta de la parcel·la.  
En el cas de les zones on se situaran les casetes prefabricades, s'executaran moviments de terra per a l'esplanació de la superfície que ocupen. S'ha estimat que cal retirar un volum de terra de 32 m³, que s'usarà en l'anivellament perimetral de les casetes i la resta serà estesa sobre la parcel·la.  
La fixació de les estructures suport dels mòduls es farà mitjançant tiges d'acer inoxidable o galvanització amb punta roscable per a la fixació al terreny.  
No serà necessària l'execució de nous camins per a accedir a la parcel·la ni s'habilitaran zones d'aparcament. Sí que s'executaran camins interiors en la parcel·la per a dur a terme les labors de manteniment de la instal·lació. Aquests comptaran amb cunetes per a canalitzar les aigües d'escolament.  
S'haurà d'executar un sistema adequat per a l'evacuació i drenatge de les aigües pluvials netes per a evitar-ne l'acumulació en punts de la parcel·la o l'afectació a les parcel·les confrontants.  
3. La forma i punt de connexió per a dur a terme l'evacuació de l'energia s'ha d'acordar amb la companyia subministradora. S'indica que hi ha una subestació elèctrica situada al costat de la pedania de La Encina amb la qual es podria connectar. La línia d'entroncament discorreria seguint el traçat del camí d'accés a la parcel·la sense afectar sòl forestal. El projecte també recull la possibilitat d'executar una subestació elèctrica dins del perímetre de la mateixa instal·lació.  
Les instal·lacions d'evacuació formen part del projecte i han de ser avaluades. Per això s'haurà de comunicar a l'Àrea d'Avaluació Ambiental l'alternativa plantejada. S'establiran, si escau, mesures correctores addicionals.  
4. El projecte implicarà la modificació del traçat d'una línia elèctrica i d'una conducció d'aigua que actualment travessen la parcel·la. La conducció prové d'un pou denominat La Encina situat en una zona pròxima, al nord-est de l'actuació.  
Els nous traçats de la línia elèctrica i de la conducció d'aigua discorreran pel perímetre interior de la parcel·la entre el clos perimetral i la fita d'aquesta. Un primer tram de la nova línia elèctrica discorrerà per la zona nord que confronta amb una zona inclosa com a sòl forestal en l'inventari forestal de la Comunitat Valenciana. El traçat que s'ha proposat deixa els suports de la línia fora del sòl forestal.  
  
S'haurà de complir amb el que estableix el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen en terreny forestal o en els seus voltants.  
5. La vulnerabilitat a la contaminació d'aqüífers està valorada com a baixa. La caseta per a albergar el centre de transformació haurà de disposar d'una banyera per a contindre tot l'oli dels transformadors. Les aigües de neteja de les plaques es consideren innòcues i es deixaran infiltrar directament en el terreny.  
Els residus que es generen en qualsevol de les fases del projecte hauran de ser gestionats d'acord amb la seua naturalesa i perillositat.  
Consultada la cartografia de riscos, el risc d'erosió potencial en la zona on se situaran els mòduls solars està valorat com a moderat. Després de l'execució de les obres es planteja la revegetació de l'espai lliure entre mòduls amb espècies autòctones. S'han proposat espècies com ara: el llentiscle, l'estepa, la lavanda, el romer i la ginesta, entre altres. També es crearà un apantallament vegetal en el perímetre de la instal·lació.  
6. La parcel·la no es troba inclosa en l'àmbit de cap espai emparat per la Llei 42/2007, de 13 de desembre, del patrimoni natural i de la biodiversitat, ni la Llei 11/1994, d'espais naturals protegits de la Comunitat Valenciana. Tampoc es troba en l'àmbit d'una zona d'especial protecció per a les aus (ZEPA) ni lloc d'interés comunitari (LIC), espais que constitueixen la Xarxa Natura 2000.  
  
7. L'afectació més significativa d'aquest tipus d'instal·lacions deriva de l'ocupació del territori i l'impacte que té sobre el paisatge. L'estudi planteja, a més de l'apantallament vegetal, mesures correctores encaminades a mitigar la presència de les instal·lacions. En tot cas, s'hauran d'adoptar les mesures que s'establisquen en l'informe de la Direcció General de Paisatge d'aquesta conselleria.  
8. Durant la fase d'explotació s'haurà de portar un control adequat del consum d'aigua utilitzada per a la neteja dels mòduls. El programa de vigilància ambiental haurà d'incloure el registre d'aquests consums, amb indicació de la freqüència de neteja i la procedència d'aquest recurs.  
La instal·lació comptarà amb tots els dispositius exigits per la legislació vigent per a disminuir la contaminació acústica complint amb la Llei 7/2002, de 3 de desembre, de protecció contra la contaminació acústica. En el programa de vigilància ambiental s'inclourà la vigilància d'aquests nivells.  
També s'haurà de dur a terme un control dels possibles accidents per xoc de la fauna contra el clos o altres elements de la instal·lació.  
  
9. En cas que la planta compte amb un sistema d'il·luminació, aquest es compondrà de llums de vapor de sodi de baixa pressió. Haurà de ser de baixa altura i amb la llum dirigida cap al sòl i amb una òptica que cree uns cons d'il·luminació tan aguts com siga possible.  
  
Consideracions jurídiques  
L'activitat s'ha sotmés al procediment d'avaluació d'impacte ambiental en aplicació de l'article 24 de la Llei 10/2004, de 9 de desembre, de la Generalitat, del sòl no urbanitzable.  
L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'impacte ambiental; en la Llei 2/1989, de 3 de març, de la Generalitat Valenciana, i en la resta de disposicions aplicables.  
L'article cinqué de la Llei 2/1989, de 3 de març, atribueix a l'òrgan ambiental la competència per a la formulació de l'estimació d'impacte ambiental dels projectes als quals s'aplique aquesta llei.  
L'article 17, apartat 2, lletra L), del Decret 139/2009, de 18 de setembre, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, atribueix a la Direcció General de Gestió del Medi Natural la competència sobre l'avaluació d'impacte ambiental de projectes públics i privats; així com dels plans i programes que no requerisquen avaluació ambiental estratègica, de conformitat amb la normativa aplicable, que es desenvolupen en el territori de la Comunitat Valenciana.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials aplicables, la instal·lació solar fotovoltaica situada en el paratge La Encina, polígon 80, parcel·la 59, del terme municipal de Villena (Alacant), promoguda per Unisol Huerto Solar Alicante, SL, sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions que s'estableixen a continuació:  
  
  
  
Segon  
1. La disposició dels mòduls fotovoltaics, així com els elements auxiliars de la instal·lació, han de situar-se fora de les zones de sòl forestal.   
2. S'ha de complir amb el que estableix el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen en terreny forestal o en els seus voltants.  
3. S'executarà un sistema adequat per a l'evacuació i drenatge de les aigües pluvials netes dels vials interiors per a evitar la seua acumulació en punts de la parcel·la o l'afectació a les parcel·les confrontants.  
4. Per a la formació de la pantalla vegetal i la revegetació de la parcel·la, s'han d'utilitzar espècies autòctones. Han de triar-se en funció del seu port i frondositat per a assegurar una bona cobertura.   
5. Si durant l'execució de les obres es troben restes paleontològiques, arqueològiques o etnogràfiques, el titular ha de posar el fet en coneixement de la Conselleria de Cultura, de manera immediata, i adoptar les mesures pertinents per a la seua protecció i conservació.  
6. Respecte a la línia d'evacuació d'energia, s'ha de comunicar a aquesta Direcció General l'alternativa plantejada per a formular la resolució complementària corresponent en la qual s'establiran, si escau, mesures correctores addicionals.  
7. La il·luminació que s'instal·le s'ha de compondre de llums de vapor de sodi de baixa pressió. Ha de ser de baixa altura i amb la llum dirigida cap al sòl i amb una òptica que cree uns cons d'il·luminació tan aguts com siga possible.  
8. El programa de vigilància ambiental ha de contindre un registre dels consums d'aigua de la instal·lació en què s'incloga l'origen i la freqüència amb què es duga a terme les labors de neteja. També ha d'incloure la vigilància dels nivells sonors i dels accidents per xoc de la fauna contra el clos o altres elements de la instal·lació.  
  
En cas de ser necessari, s'han d'adoptar, si escau, mesures correctores addicionals.  
9. Qualsevol modificació o ampliació del projecte presentat, així com si es detecta cap impacte ambiental no previst en l'estudi d'impacte ambiental, ha de ser comunicat a l'òrgan ambiental competent, que haurà d'establir, si escau, l'aplicació de noves mesures correctores.  
  
10. A la finalització de la vida útil de la instal·lació, estimada en 25 anys, s'ha de procedir al desmuntatge de tots els mòduls i elements auxiliars que formen part de la instal·lació.  
  
Tercer  
Notificar a les parts interessades que, contra aquesta resolució, per no ser un acte definitiu en via administrativa, no pertoca cap recurs, la qual cosa no és inconvenient perquè puguen utilitzar-se els mitjans que en defensa del seu dret i interessos estimen pertinents.  
  
Quart  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
  
València, 8 de febrer de 2010.- La directora general de Gestió del Medi Natural: M. Ángeles Centeno Centeno.